ΚΑΝΟΝΙΣΜΟΣ (ΕΟΚ) αριθ. 885/79 ΤΗΣ ΕΠΙΤΡΟΠΗΣ της 3ης Μαΐου 1979 περί κατατάξεως εμπορευμάτων στη διάκριση 75.03 Β του κοινού δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου(1) όπως τροποποιήθηκε τελικά από τον κανονισμό (ΕΟΚ) αριθ. 280/77(2), και ιδίως το άρθρο 3,

Εκτιμώντας:

ότι για να εξασφαλισθεί η ομοιόμορφη εφαρμογή της ονοματολογίας του κοινού δασμολογίου πρέπει να θεσπιστούν διατάξεις καθόσον αφορά την κατάταξη του προϊόντος που λαμβάνεται από το θειούχο νικέλιο με καύση σε θερμοκρασία φρύξεως και με αναγωγή με τη βοήθεια υδρογόνου, του οποίου η χημική σύνθεση είναι η ακόλουθη:

"" ID="1">Νικέλιο> ID="2">95,00%"> ID="1">Οξυγόνο> ID="2">1,30%"> ID="1">Κοβάλτιο> ID="2">1,30%"> ID="1">Χαλκός> ID="2">0,40%"> ID="1">Σίδηρος> ID="2">0,40%"> ID="1">Άλλα στοιχεία> ID="2">1,60%">

και το οποίο παρουσιάζεται σε κόκκους χρώματος σκουροαργυρού ακανονίστων διαστάσεων από 0,20 έως 0,40 χιλιοστά-

ότι το κοινό δασμολόγιο που είναι προσαρτημένο στον κανονισμό (ΕΟΚ) αριθ. 950/68 του Συμβουλίου(3), όπως τροποποιήθηκε τελικά από τον κανονισμό (ΕΟΚ) αριθ. 882/79(4) προβλέπει στην κλάση 75.01, μεταξύ άλλων, τα ενδιάμεσα προϊόντα της μεταλλουργίας του νικελίου συμπεριλαμβανομένων των συμπηγμάτων (SINTERS) του οξειδίου του νικελίου και στη διάκριση 75.03 Β τις κόνεις και ψήγματα νικελίου-

ότι στο εν λόγω προϊόν το οξυγόνο μειώθηκε σε περιεκτικότητα 1,30% και εκ του γεγονότος της μεγάλης (προωθημένης) αυτής μειώσεως το προαναφερόμενο προϊόν ξεπέρασε το στάδιο των συμπηγμάτων οξειδίου του νικελίου και παρουσιάζει μια τέτοια πραγματική χημική σύνθεση ώστε να θεωρείται σαν νικέλιο σε μεταλλική κατάσταση-

ότι το νικέλιο σε μεταλλική κατάσταση, εκτός από ακατέργαστη μορφή, πρέπει, ανάλογα με το σχήμα αυτού, να καταταγεί στις κλάσεις 75.02 έως 75.06 του κοινού δασμολογίου-

ότι οι επεξηγηματικές σημειώσεις της ονοματολογίας του συμβουλίου τελωνειακής συνεργασίας, κλάση 75.01, εξαίρεση β), αποκλείουν τις κόνες ακατέργαστης μορφής και σύμφωνα με τις ίδιες επεξηγηματικές σημειώσεις, κλάση 75.03, στοιχείο 2, οι κόνες νικελίου, κάθε είδους και οποιαδήποτε και αν είναι η χρήση για την οποία προορίζονται αυτές, υπάγονται στην κλάση 75.03-

ότι σύμφωνα με τις επεξηγηματικές σημειώσεις της διακρίσεως 75.03 Β του κοινού δασμολογίου, τα κονιοποιημένα προϊόντα τουλάχιστον κατά ποσοστό 90% περνούν από το κόσκινο που έχει άνοιγμα πλέγματος 0,5 χιλιοστά της κόνεως-

ότι ως εκ τούτου πρέπει να καταταγεί το εν λόγω προϊόν στη διάκριση 75.03 Β του κοινού δασμολογίου-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής της Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το προϊόν που λαμβάνεται από το θειούχο νικέλιο με καύση σε θερμοκρασία φρύξεως και με αναγωγή μέσω υδρογόνου, του οποίου η χημική σύνθεση είναι η ακόλουθη:

"" ID="1">Νικέλιο> ID="2">95,00%"> ID="1">Οξυγόνο> ID="2">1,30%"> ID="1">Κοβάλτιο> ID="2">1,30%"> ID="1">Χαλκός> ID="2">0,40%"> ID="1">Σίδηρος> ID="2">0,40%"> ID="1">Άλλα στοιχεία> ID="2">1,60%">

και το οποίο παρουσιάζεται σε κόκκους χρώματος σκουροαργυρού (GRIS ARGENTE) ακανονίστων διαστάσεων 0,2 έως 0,4 χιλιοστών, υπάγεται στη διάκριση του κοινού δασμολογίου:

75.03 Πλάκες, φύλλα και ταινίαι οιουδήποτε πάχους εκ νικελίου. Κόνις και ψήγματα νικελίου:

Β. Κόνις και ψήγματα.

Άρθρο 2

Ο παρών κανονισμός αρχίζει να ισχύει την ογδόη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 3 Μαΐου 1979.

Για την Επιτροπή

Etienne DAVIGNON

Μέλος της Επιτροπής

(1) ΕΕ αριθ. N 14 της 21.1.1969, σ. 1.

(2) ΕΕ αριθ. N 40 της 11.2.1977, σ. 1.

(3) ΕΕ αριθ. N 172 της 22.7.1968, σ. 1.

(4) ΕΕ αριθ. N 111 της 4.5.1979, σ. 14.